{"_id":"5c4eae3dbdec22738f51f0b0","slug":"meerut-beating-of-the-bride-and-groom-and-communal-tension","type":"feature-story","status":"publish","title_hn":"\u0926\u0942\u0932\u094d\u0939\u093e-\u0926\u0941\u0932\u094d\u0939\u0928 \u0938\u0947 \u092e\u093e\u0930\u092a\u0940\u091f \u0915\u0947 \u092c\u093e\u0926 \u0932\u0942\u091f\u0947 \u091c\u0947\u0935\u0930, \u092c\u093e\u0930\u093e\u0924\u093f\u092f\u094b\u0902 \u0915\u094b \u0926\u094c\u0921\u093c\u093e-\u0926\u094c\u0921\u093c\u093e\u0915\u0930 \u092a\u0940\u091f\u093e, \u0938\u093e\u0902\u092a\u094d\u0930\u0926\u093e\u092f\u093f\u0915 \u0924\u0928\u093e\u0935","category":{"title":"Crime","title_hn":"\u0915\u094d\u0930\u093e\u0907\u092e ","slug":"crime"}}

यूपी के मेरठ शहर में दुल्हन पर कमेंट करने के विरोध में दूसरे समुदाय के लोगों की भीड़ ने दूल्हा-दुल्हन और बारातियों पर हमला बोल दिया। आरोप है कि भीड़ ने दुल्हन के आभूषण और नकदी लूट ली और आधा दर्जन गाड़ियों में तोड़फोड़ कर दी। इतना ही नहीं बल्कि बारातियों को दौड़ा दौड़ाकर पीटा। वहीं घटना के बाद क्षेत्र में सांप्रदायिक तनाव पैदा हो गया। मामला भावनपुर क्षेत्र के पचपेड़ा गांव का है।



पुलिस ने इस मामले में दूसरे समुदाय के सात लोगों के खिलाफ बलवा, डकैती और अन्य धाराओं में नामजद केस दर्ज कर छह आरोपियों को गिरफ्तार कर लिया। पुलिस के अनुसार बागपत के दोघट थाना क्षेत्र के मोजाबाद नागल निवासी ललित शर्मा पुत्र ब्रजपाल की शादी किला परीक्षितगढ़ क्षेत्र के अल्लीपुर आलमपुर निवासी योगेंद्र की बेटी मानसी के साथ तय हुई थी। रविवार देर शाम बारात बागपत के लिए विदा हुई थी। जैसे ही भावनपुर क्षेत्र के पचपेड़ा गांव में पहुंची तो अचानक दुल्हन की तबीयत खराब होने पर दुल्हन की गाड़ी को गांव में ही दूसरे समुदाय के व्यक्ति की दुकान के सामने रोक दिया गया। बताया गया कि यहां दुल्हन को उलटी होने पर दूसरे समुदाय के युवकों ने दुल्हन पर कमेंट्स कर दिए। विरोध करने पर कुछ युवक अभद्रता पर उतर आए और दुल्हन की सजी हुई गाड़ी के फूल तोड़ डाले। दूल्हा और कार में सवार अन्य लोगों से गालीगलौज कर मारपीट कर दी।